Ok re qꞌojyiin naq koohebꞌ li xtzolom li Jesús chire li palaw.
Li Jesús maajiꞌ nawulak rikꞌinebꞌ.
Keꞌok saꞌ jun li jukubꞌ ut yookebꞌ chi xik saꞌ li tenamit Capernaum li wan jun pakꞌal li palaw.
Ak xꞌok li qꞌojyiin naq kichal jun kawil iqꞌ ut kiꞌok chi ekꞌaank ru li palaw chi kaw.
Wan na xkabꞌ legua ak xeꞌbꞌeek chiru li haꞌ saꞌ li jukubꞌ naq keꞌril naq yoo chaq chi chaalk li Jesús.
Yoo chi bꞌeek chiru li haꞌ.
Yoo chaq chi nachꞌok chixkꞌatq li jukubꞌ.
Kꞌajoꞌ naq keꞌxuwak xbꞌan naq inkꞌaꞌ keꞌxnaw ru.
Ut li Jesús kixye rehebꞌ:
—Laaꞌin.
Mexxuwak,
chan.
Ut kꞌajoꞌ xsahil xchꞌoolebꞌ naq keꞌroksi saꞌ li jukubꞌ.
Ut saꞌ ajwiꞌ li hoonal aꞌan keꞌwulak saꞌ li naꞌajej li yookebꞌ wiꞌ chi xik.